નવી દિલ્હી: રાજયસભામાં પ્રથમ સંવિધાન દિવસની ચર્ચા શરૂ કરીને નાણામંત્રી અરુણ જેટલીએ કહ્યું કે, દેશના સામાજિક વાતાવરણ પર કોઇ ખતરો નથી. સરકાર સર્વધર્મ સમભાવમાં વિશ્વાસ કરે છે. કેટલાક લોકો દ્વારા એવા પ્રકારની વાહિયાત ચિંતા દર્શાવવામાં આવી રહી છે કે, સામાજિક સમરસતાં ખટાસ ઉભી થઇ છે. તેઓએ કહ્યું કે, જીવવાનો અધિકાર જ સૌથી મોટો અધિકાર છે. કોઇપણ વ્યકિત ટીવી પર આવીને એક નિવેદન આપે છે અને તે અસહિષ્ણુતાનો મુદ્દો બની જાય છે. બંધારણનો અનુચ્છેદ રપ ધાર્મિક સ્વતંત્રતાની મંજૂરી આપે છે. આપણે કયા પ્રકારની વ્યાખ્યા આપીએ છીએ તે મહત્વનો મુદો છે.